Hugo Koblet
<s>Hugo Koblet (, IPA: ; 21. mart 1925. — 6. novembar 1964) bivši je švajcarski profesionalni biciklista u periodu od 1946. do 1959. godine.</s><s>Osvojio je Tur de Frans 1951. godine i Điro d’Italija 1950. godine.</s><s>Osim drumskog biciklizma, vozio je i na traci.</s><s>Koblet je šestostruki nacionalni šampion na traci i drumski nacionalni šampion 1955. godine.</s><s>Umro je u saobraćajnoj nesreći 1964. godine.</s>

<s>Djetinjstvo i amaterska karijera 
Hugo Koblet je sin Adolfa i Helene Koblet, pekara iz Ciriha.</s><s>Hugo je živio sa majkom, koja je bila udovica, i sa starijim bratom.</s><s>Njegov brat je pekao hljeb i kolače, a Hugo je čistio pod i vršio dostave biciklom.</s><s>Sa 17 godina je napustio pekaru i počeo da radi kao mehaničar pripravnik na velodromu u gradu.</s><s>Prva trka koju je vozio bila je 10 kilometara duga brdska trka na kojoj je pobijedio.</s><s>To je privuklo pažnju Lea Amberga, bivšeg profesionalnog bicikliste, koji ga je ubijedio da vozi na traci.</s><s>Godine 1945.</s><s>Koblet je osvojio amatersko nacionalno prvenstvo.</s>

<s>Profesionalna karijera 
U profesionalce je prešao 1946. i pobijedio na šestodnevnim trkama u Njujorku i Čikagu.</s><s>Poslije tih trka razvio je ljubav prema Sjedinjenim Državama i vozio je trke po Floridi i Kaliforniji.</s><s>Engleski jezik je naučio gledajući britanske i američke filmove.</s>

<s>Godine 1946. je osvojio drugo mjesto na nacionalnom prvenstvu i na trci u Cirihu, a 1947. je ostvario sedam pobjeda — uključujući nacionalno prvenstvo na traci i po jednu etapu na trkama Tur de Romandi i Tur de Suis.</s><s>Nacionalno prvenstvo na traci osvajao je svake godine od 1947. do 1954, dok je na Svjetskom prvenstvu osvojio treće mjesto 1947. i drugo mjesto 1951. i 1954. godine.</s>

<s>Godine 1948. osvojio je Šest dana Čikaga i trke u Ženevi i Lozani, te dvije etape na trci Tur de Romandi.</s><s>Sljedeće godine, uz nacionalno prvenstvo na traci osvojio je trku Šest dana Njujorka i etapu na trci Tur de Romandi.</s>

<s>1950. godine osvojio je Šest dana Hanovera i trke u Bazelu i Arauu, dok je na trci Šest dana Pariza završio treći.</s><s>Nakon ovoga, Koblet je osvojio Điro d’Italiju i postao prvi neitalijan koji je osvojio Điro, nakon 30 godina dominacije Italijana.</s><s>Iste godine je osvojio i brdsku klasifikaciju.</s><s>Nakon Đira, osvojio je Tur de Suis, uz tri etapne pobjede.</s>

<s>Godine 1951. osvojio je Kriterijum As i trku u Ženevi, a Tur de Romandi je završio drugi, dok se na Điro d’Italiji plasirao na šesto mjesto.</s><s>Koblet je 1951. prvi put vozio Tur de Frans i osvojio ga uz pet etapnih pobjeda.</s><s>Tur de Frans je startovao u Mecu, drugi put van Pariza; glavni rivali bili su mu Fausto Kopi, Đino Bartali i Luizon Bobe.</s><s>Na hronometru su Kopi i Bobe ispali iz trke za osvajanje, a Kobletova pozicija je učvršćena četiri dana kasnije — kada je pobijedio etapu u Pirinejima.</s><s>Do kraja je pobijedio na još tri etape i osvojio Tur ispred Žeminjanija.</s><s>Za razliku od Đira, na Tur de Fransu više nije imao uspeha, s obzirom da je to bio prvi i jedini put da je uspio da završi ovu biciklističku trku.</s><s>1953. godine se povukao na etapi 10, a 1954. na etapi 13, što je bilo njegovo posljednje učešće na Tur de Fransu.</s>

<s>Godine 1952. osvojio je trke Šest dana Dortmunda i Frankfurta, te etapu na Turu Romandije koji je završio na drugom mjestu u generalnom plasmanu, dok je na Điro d’Italiji završio na osmom mjestu.</s><s>1953. je osvojio Šest dana Brisela i Frankfurta, nacionalno i evropsko prvenstvo na traci, a na trci Šest dana Dortmunda završio je drugi.</s><s>Nakon tri podijuma, konačno je uspio da osvoji Tur de Romandi, nakon čega je osvojio drugo mjesto na Điro d’Italiji, uz jednu etapnu pobjedu.</s><s>Nakon Đira, osvojio je Tur de Suis — uz tri etapne pobede.</s>

<s>1954. godine je osvojio evropsko i nacionalno prvenstvo na traci, Šest dana Ciriha i etapu na Turu Švajcarske.</s><s>Na Điro d’Italiji je osvojio drugo mjesto, uz dvije etapne pobede.</s><s>To mu je bio posljednji veliki rezultat.</s><s>Điro je vozio još 1955. i završio ga na desetom mjestu te ostvario jednu etapnu pobjedu.</s><s>Godine 1955. je osvojio Šest dana Dortmunda, Tur Švajcarske i nacionalno prvenstvo u drumskoj vožnji, dok je na nacionalnom prvenstvu na traci završio na drugom mjestu — nakon sedam godina.</s><s>Na Turu Romandije je osvojio drugo mesto, uz jednu etapnu pobjedu.</s><s>Godine 1956. ostvario je samo jednu pobjedu: pobijedio je na devetoj etapi Vuelta a Espanje, a povukao se tokom etape 13.</s><s>Godine 1957. ostvario je dvije pobjede i osvojio treće mjesto na trci Tur de Romandi.</s><s>Sljedeće godine je pobijedio na trci u Lucernu i na klasiku Kolumbijano, što mu je bila posljednja profesionalna pobjeda.</s><s>Karijeru je završio 1959. godine.</s>

<s>Privatni život 
Koblet se oženio 1953. godine, sa manekenkom Sonjom Bul koja je tada imala 22 godine.</s><s>Svoj medeni mjesec su proveli u Španiji i kupili su vilu u Forču.</s>

<s>Pireli i Alfa romeo su ga zaposlili Južnoj Americi.</s><s>Koblet se vratio zbunjen i razočaran.</s><s>Brak je počeo da mu propada, a on je zaboravio da je potpisao ugovor vrijedan 7 miliona da bi promovisao češalj u Italiji.</s><s>Kada su se on i Sonja razišli, preselio se sam u apartman blizu velodroma.</s>

<s>1964. godine je tražio od Sonje da se pomire, što je ona odbila.</s><s>Kasnije te godine, Koblet je umro.</s><s>Sonja je odbila njegovo nasljedstvo.</s>

<s>Smrt 
Koblet je bio veoma privlačan momak koji je imao dosta lijepih žena i vodio život koji je mnogo uticao na njegovu karijeru.</s><s>Koblet nakon osvojenog Tur de Fransa 1951. godine nikada više nije vozio na tako visokom nivou; posetio je specijalistu, ali bez ikakvog rezultata.</s><s>Završio je karijeru 1959. godine.</s>

<s>Šest godina nakon završetka karijere, Koblet je umro u 39. godini, kada se slupao automobilom; mnogi su vjerovali da je u pitanju samoubistvo jer je imao problema sa novcem i rastao se sa ženom.</s>

<s>Spoljašnje veze</s>

<s>Profil na biciklističkoj arhivi
 Rezultati na Tur de Fransu</s>

<s>Švicarski biciklisti
Pobjednici Tour de Francea
Pobjednici Giro d'Italije
Pobjednici brdske klasifikacije Giro d'Italije</s>

